open-index/open-wikipedia-markdown huggingface dataset:
ইকবালুর রহিম

**ইকবালুর রহিম** (জন্ম ১৬ আগস্ট ১৯৬৫) বাংলাদেশের দিনাজপুর-৩ আসনের সাবেক সংসদ সদস্য। তিনি ২০০৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## জন্ম ও শিক্ষাজীবন
ইকবালুর রহিমের পৈতিৃক বাড়ি দিনাজপুর জেলার সদর উপজেলার দক্ষিণ মুন্সিপাড়া এলাকায়। তিনি ঢাকা বিশ্ববিদ্যালয় থেকে ইতিহাস বিষয়ে স্নাতকোত্তর ডিগ্রি অর্জন করেছেন।

## কর্মজীবন
পেশায় টেক্সটাইল ব্যবসা ও রাজনীতিবিদ ইকবালুর রহিম রাজনীতির সঙ্গে সক্রিয় ভাবে যুক্ত আছেন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:দিনাজপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দিনাজপুর জেলার ব্যক্তি
খালিদ মাহ্‌মুদ চৌধুরী

**খালিদ মাহ্‌মুদ চৌধুরী** (জন্ম ৩১ জানুয়ারি ১৯৭০) একজন বাংলাদেশী রাজনীতিবিদ ও নৌ-পরিবহন মন্ত্রণালয়ের সাবেক প্রতিমন্ত্রী। তিনি দিনাজপুর-২ আসনের সাবেক সংসদ সদস্য। তিনি বাংলাদেশ আওয়ামী লীগের সাংগঠনিক সম্পাদকের দায়িত্ব পালন করছেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## জন্ম ও শিক্ষাজীবন
খালিদ মাহ্‌মুদ চৌধুরীর ১৯৭০ সালে ৩১শে জানুয়ারি দিনাজপুর জেলার বোচাগঞ্জ উপজেলার ধনতলা গ্রামে জন্মগ্রহণ করেন। তার পিতা মুক্তিযুদ্ধের অন্যতম সংগঠক আওয়ামী লীগের সাবেক কেন্দ্রীয় নেতা ও সাবেক প্রতিমন্ত্রী আব্দুর রৌফ চৌধুরী। মাতা রমিজা বেগম। তিনি ১৯৮৪ সালে সেতাবগঞ্জ পাইলট উচ্চ বিদ্যালয়, দিনাজপুর হতে এস.এস.সি, ১৯৮৬ সালে দিনাজপুর সরকারি কলেজ হতে এইচ.এস.সি পাশ করেন। তিনি রাজশাহী বিশ্ববিদ্যালয়ের অধীনে ১৯৮৯ সালে বি.কম পাশ করার পর ঢাকা বিশ্ববিদ্যালয় এর অধীনে ১৯৯২ সালে মাস্টার্স ডিগ্রি সম্পন্ন করেন। তিনি ন্যাশনাল ডিফেন্স কলেজ (এনডিসি) এর অধীনে ক্যাপস্টোন কোর্স সম্পন্ন করেন।

## রাজনৈতিক জীবন
খালিদ মাহ্‌মুদ চৌধুরী ছাত্রজীবন থেকেই ছাত্রলীগের রাজনীতির সাথে যুক্ত ছিলেন। তিনি বাংলাদেশ ছাত্রলীগের দপ্তর সম্পাদক হিসেবে দায়িত্ব পালন করেন। পরবর্তীতে ২০০২ সালে বাংলাদেশ আওয়ামী লীগের জাতীয় কাউন্সিলে উপ-কমিটির সহ-সম্পাদক নির্বাচিত হন এবং ২০০৭ সালের ১২ জানুয়ারী আওয়ামী লীগ সভানেত্রীর বিশেষ সহকারীর দায়িত্ব লাভ করেন। তিনি প্রথমবারের মতো ২০০৮ সালে দিনাজপুর-২ আসন থেকে আওয়ামীগের মনোনয়ন নিয়ে সংসদ সদস্য হন। ২০০৯ সালে আওয়ামী লীগের ১৮তম জাতীয় কাউন্সিলে সাংগঠনিক সম্পাদক নির্বাচিত হন এবং ২০১২ সালে জাতীয় কাউন্সিলে দ্বিতীয়বারের মত সাংগঠনিক সম্পাদক নির্বাচিত হয়ে তিনি দায়িত্ব পালন করেছেন। ২০১৪ সালের ৫ জানুয়ারী ১০ম জাতীয় সংসদ নির্বাচনে দ্বিতীয়বার একই আসন হতে তিনি সংসদ সদস্য নির্বাচিত হন। ২০১৬ সালে ২২ অক্টোবর আওয়ামী লীগের ২০তম জাতীয় কাউন্সিলে তৃতীয়বার সাংগঠনিক সম্পাদক নির্বাচিত হয়ে দায়িত্ব পালন করছেন। সর্বশেষ ২০১৮ সালের ৩০ ডিসেম্বর ১১শ জাতীয় সংসদ নির্বাচনে তৃতীয়বার দিনাজপুর-২ (বিরল-বোচাগঞ্জ উপজেলা) আসন হতে তিনি সংসদ সদস্য নির্বাচিত হন। তিনি ৬ জানুয়ারি ২০১৯ এ তিনি একাদশ জাতীয় সংসদের অধীনে নৌ-পরিবহন মন্ত্রণালয়ে নৌপরিবহন প্রতিমন্ত্রী হিসেবে দায়িত্ব পেয়েছিলেন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## তথ্যসূত্র

## বহিঃসংযোগ

* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দিনাজপুর জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:শেখ হাসিনার চতুর্থ মন্ত্রিসভার সদস্য
বিষয়শ্রেণী:শেখ হাসিনার পঞ্চম মন্ত্রিসভার সদস্য
বিষয়শ্রেণী:দিনাজপুর জেলার ব্যক্তি
গোলাম মোস্তফা (রাজনীতিবিদ)

**গোলাম মোস্তফা** (৩১ জানুয়ারি ১৯৫৫) বাংলাদেশের নীলফামারী-৩ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। 

## জন্ম ও শিক্ষাজীবন
গোলাম মোস্তফার পৈতৃক বাড়ি নীলফামারী জেলার জলঢাকা উপজেলার মৈত্রী কলেজ পাড়ায়। তিনি স্নাতকোত্তর ডিগ্রি অর্জন করেছেন।

## কর্মজীবন
পেশায় শিক্ষক ও সাংবাদিক গোলাম মোস্তফা রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।

## রাজনৈতিক জীবন

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:দশম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
জং হিয়ন

**জং হিয়ন** (; ; জন্ম-১৯ মে,১৯৯৬) একজন দক্ষিণ কোরিয়ান টেনিস খেলোয়াড়।  তিনি বর্তমানে সর্বোচ্চ র‌্যাংকিংধারি দক্ষিণ কোরিয়ান এবং নেক্সট জেনারেশন এটিপি ফাইনাল টেনিস টুর্নামেন্টের বর্তমান চ্যাম্পিয়ন।

## পাদটীকা

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ কোরীয় টেনিস খেলোয়াড়
বিষয়শ্রেণী:দক্ষিণ কোরিয়ার ইউনিভার্সিয়াড স্বর্ণপদক বিজয়ী
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:২০১৫ গ্রীষ্মকালীন ইউনিভার্সিয়াডের পদক বিজয়ী
বিষয়শ্রেণী:এশিয়ান গেমসে স্বর্ণপদক বিজয়ী দক্ষিণ কোরীয়
বিষয়শ্রেণী:২০১৪ এশিয়ান গেমসের টেনিস খেলোয়াড়
মোতাহার হোসেন (বাংলাদেশী রাজনীতিবিদ)

**মোতাহার হোসেন** (জন্ম ১৯ ডিসেম্বর ১৯৪৮) বাংলাদেশী রাজনীতিবিদ এবং লালমনিরহাট-১ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## জন্ম ও শিক্ষাজীবন
মো. মোতাহার হোসেন ১৯ ডিসেম্বর ১৯৪৮ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) লালমনিরহাট জেলার, হাতিবান্ধা উপজেলার বড়খাতা গ্রামে জন্মগ্রহণ করেন। তিনি স্নাতক ডিগ্রি অর্জন করেছেন।

## কর্মজীবন
পেশায় শিক্ষক ও রাজনীতিবিদ মো. মোতাহার হোসেন মুক্তিযোদ্ধা ছিলেন।

## রাজনৈতিক জীবন
মোতাহার হোসেন বাংলাদেশ আওয়ামী লীগের রাজনীতিবিদ। তিনি বাংলাদেশ আওয়ামী লীগের হয়ে ২০০১, ২০০৮, ২০১৪, ২০১৮ ও ২০২৪ সালের নির্বাচনে লালমনিরহাট-১ আসন থেকে নির্বাচিত সাবেক সংসদ সদস্য। মোতাহার হোসেন দুই মেয়াদে হাতীবান্ধা উপজেলা পরিষদের  চেয়ারম্যান ছিলেন।

৫ আগস্ট ২০২৪ সালে অসহযোগ আন্দোলনের মুখে, তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:লালমনিরহাট জেলার রাজনীতিবিদ
বিষয়শ্রেণী:শেখ হাসিনার দ্বিতীয় মন্ত্রিসভার সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:লালমনিরহাট জেলার ব্যক্তি
তালপাতার সিপাই

**তালপাতার সিপাই** শিশু মনের চিত্তাকর্ষক খেলনা। পশ্চিমবঙ্গের বর্ধমান জেলায় এই খেলনা উদ্ভাব। অতীতের জনপ্রিয় এই খেলনাটি অধুনা বিলুপ্তপ্রায়। মূলত আজও মেলায় দেখা যায়।
thumb|বাম|250px|ভারতের পশ্চিমবঙ্গের পূর্ব বর্ধমান জেলার গুসকরায় তৈরি তালপাতার সিপাই
thumb|বাম|250px|তালপাতার সিপাই
## গঠন

তালপাতাকে ছোটো ছোটো করে কেটে মানুষের দেহের নানা অংশ বানিয়ে সুতো দিয়ে জুড়ে দেওয়া হয়। এর ভিতরে বাঁশের কঞ্চি আটকানো থাকে। বাঁশের কঞ্চি এমন ভাবে আটকানো হয় যাতে ঘোরানোর সাথে সাথে হাত পা নড়তে থাকে।

## ভিন্নতা ও পরীক্ষা
বর্ধমানের মদন দত্ত তালপাতার পুতুল নিয়ে পরীক্ষা নিরীক্ষা করছেন। তার পুতুলের একদিকে নারী অন্য দিকে পুরুষ। তিনি একে সাহেব ও মেম বলেন। বর্তমানে তিনি তাল পাতার জন্তু জানোয়ারেরও পুতুল তৈরী করছেন।

## তথ্যসূত্র

বিষয়শ্রেণী:বাংলার পুতুল
বিষয়শ্রেণী:পশ্চিমবঙ্গের হস্তশিল্প
বিষয়শ্রেণী:পুতুল
বিষয়শ্রেণী:বাংলার লৌকিক শিল্প
টুসু পুতুল

বাঁকুড়ার **টুসু পুতুল** অন্যতম লৌকিক পুতুল। পুরুলিয়ায় পৌষসংক্রান্তিতে টুসু উৎসব হয়। ভোলানাথ সূত্রধর বর্তমানে এই ধরনের মূর্তি তৈরী করেন।

## টুসু পরবের পুতুল
এক মাস ধরে মেয়েরা রাতের শস্যপূর্ণ টুসু খেলায় প্রদীপ জ্বালিয়ে পুজো করে। মকর সংক্রান্তির দিন ভোরবেলায় টুসু ভাসান হয়। টুসু উৎসবের সময় প্রতীকি টুসু খোলা তৈরী করা হয়। এরসাথে মাটির টুসু পুতুল তৈরী করা হয়। টুসুর পুতুল দেখতে অনেকটা বউ পুতুলের মতো। রঙিন মার্বেল পেপার দিয়ে এটার অলংকরণ করা হয়। বর্তমানে অনেক আধুনিক পুতুল তৈরী করা হচ্ছে।

## তথ্যসূত্র

বিষয়শ্রেণী:বাংলার পুতুল
বিষয়শ্রেণী:বাংলার লৌকিক শিল্প
বিষয়শ্রেণী:পশ্চিমবঙ্গের হস্তশিল্প
বিষয়শ্রেণী:পশ্চিমবঙ্গের মৃৎশিল্প
বিষয়শ্রেণী:পুতুল
বিষয়শ্রেণী:বাংলার মৃৎশিল্প
জঁ ককতো

**জঁ মরিস ইউজিন ক্ল্যেমেন্ত ককতো** (; ৫ই জুলাই, ১৮৮৯ - ১১ই অক্টোবর, ১৯৬৩) ছিলেন একজন ফরাসি লেখক, নাট্যকার, শিল্পী ও চলচ্চিত্র নির্মাতা। ককতো তার উপন্যাস *লে এঁফান্ত তেরিবল* (১৯২৯), এবং চলচ্চিত্র *দ্য ব্লাড অফ আ পোয়েট* (১৯৩০), *লে পারেন্ত তেরিবল* (১৯৪৮), *[[বিউটি অ্যান্ড দ্য বিস্ট (১৯৪৬-এর চলচ্চিত্র)|বিউটি অ্যান্ড দ্য বিস্ট]]* (১৯৪৬), ও *অরফিয়াস* (১৯৪৯) এর জন্য প্রসিদ্ধ। তার সমসাময়িক সহযোগীদের মধ্যে রয়েছেন কেনেথ অ্যাঙ্গার, পাবলো পিকাসো, জোন মিরো, সালভাদর দালি, গেরট্রুড স্টাইন, জঁ হুগো, জঁ মারাই, অঁরি বের্ন্সস্টাইন, ইয়ুল ব্রাইনার, মার্লিন দিয়েত্রিশ, কোকো চ্যানেল, এরিক সাতি, আলবার গ্লেইজ, ইগর স্ত্রাভিন্‌স্কি, মারি লরেন্সিন, মারিয়া ফেলিক্স, এদিত পিয়াফ, পানামা আল ব্রাউল, কোলেত, জঁ গেনে এবং রেমন রাদিগুয়ে।

## প্রারম্ভিক জীবন
ককতো ১৮৮৯ সালের ১১ই অক্টোবর প্যারিসের নিকটবর্তী ইভেলিনের মাইসোঁ-লাফিতে এক পার্সি পরিবারে জন্মগ্রহণ করেন। তার পিতা জর্জ ককতো এবং মাতা ইউজিন লেকোমতে। জর্জ আইনজীবী ও আনাড়ি চিত্রশিল্পী ছিলেন। ককতোর যখন নয় বছর বয়স তখন তিনি আত্মহত্যা করেন। ১৯০০ থেকে ১৯০৪ সালে ককতো লিস কন্দোর্সে পড়াশুনা করেন। সেখানে তিনি তার সহপাঠী পিয়ের দার্গেলসের সাথে পরিচিত হন এবং তার সাথে শারীরিক সম্পর্কে লিপ্ত হন। পনের বছর বয়সে তিনি বাড়ি থেকে পালিয়ে যান। উনিশ বছর বয়সে তিনি তার প্রথম কবিতার সংকলন *আলাদিনের প্রদীপ* প্রকাশ করেন। ককতো পরবর্তীতে "দ্য ফ্রিভোলাস প্রিন্স" নামে এক বোহেমিয়ান শিল্পী গোষ্ঠীর সাথে পরিচিত হন। *দ্য ফ্রিভেলাস প্রিন্স* তার দ্বিতীয় কবিতার সংকলনেরও নাম। এদিত হোয়ারটন তার বর্ণনা দিতে গিয়ে লিখেন, "যার কাছে প্রতিটি কবিতার ছত্র সূর্য উদয়ের মত, প্রতি সূর্যাস্ত স্বর্গীয় নগরীর ভিত্তি..."

## মৃত্যু
ককতো ১৯৬৩ সালের ১১ অক্টোবর ৭৪ বছর বয়সে ফ্রান্সের এসোনের মিলি-লা-ফোরেয় হৃদযন্ত্রের ক্রিয়া বন্ধ হয়ে মারা যান। তার বন্ধু সঙ্গীতশিল্পী এদিত পিয়াফ তার আগের দিন মারা যান, কিন্তু ককতোর মৃত্যুর দিনে তা প্রচারিত হয়। ধারণা করা হয় পিয়াফের মৃত্যুর খবর শুনেই তার হৃদযন্ত্রের ক্রিয়া বন্ধ হয়েছিল। তার ইচ্ছানুসারে তাকে মিলি-লা-ফোরের চ্যাপেল সেন্ট-ব্লাইস দে সিমপ্লে সমাহিত করা হয়। তার সমাধি ফলকে লেখা রয়েছে "আমি আপনাদের সাথেই রয়েছি।"

## পুরস্কার ও সম্মাননা
১৯৫৫ সালে তিনি আকাদেমি ফ্রঁস ও বেলজিয়াম বিজ্ঞান ও শিল্পকলা একাডেমির সদস্যপদ লাভ করেন।

তার জীবদ্দশায় তিনি লেজিওঁ দনরের কমান্ডার, মালার্মে একাডেমি, জার্মান একাডেমি, আমেরিকান একাডেমি, মার্ক টোয়াইন একাডেমির সদস্যপদ, কান চলচ্চিত্র উৎসবের সম্মানিত সভাপতিত্ব, ফ্রান্স-হাঙ্গেরি অ্যাসোসিয়েশনের সম্মানিত সভাপতিত্ব এবং জ্যাজ একাডেমি ও ডিস্ক একাডেমির সভাপতিত্ব লাভ করেন।

## তথ্যসূত্র

## বহিঃসংযোগ

* 
* 
* 
* 
* Cocteau/cinema Bibliography (via UC Berkeley) 
* 
* Maison Jean Cocteau - Cocteau's former home

বিষয়শ্রেণী:১৮৮৯-এ জন্ম
বিষয়শ্রেণী:১৯৬৩-এ মৃত্যু
বিষয়শ্রেণী:ফরাসি ঔপন্যাসিক
বিষয়শ্রেণী:ফরাসি কবি
বিষয়শ্রেণী:ফরাসি চিত্রশিল্পী
বিষয়শ্রেণী:ফরাসি চলচ্চিত্র পরিচালক
বিষয়শ্রেণী:ফরাসি চিত্রনাট্যকার
বিষয়শ্রেণী:ফরাসি রোমান ক্যাথলিক
বিষয়শ্রেণী:এলজিবিটিকিউ চলচ্চিত্র পরিচালক
বিষয়শ্রেণী:এলজিবিটি চিত্রনাট্যকার
বিষয়শ্রেণী:এলিজিবিটি লেখক
বিষয়শ্রেণী:এলজিবিটি রোমান ক্যাথলিক
বিষয়শ্রেণী:পরাবাস্তববাদী চলচ্চিত্র নির্মাতা
বিষয়শ্রেণী:২০শ শতাব্দীর ফরাসি চিত্রশিল্পী
বিষয়শ্রেণী:এলজিবিটিকিউ পরিচালক
বিষয়শ্রেণী:ফরাসি পুরুষ চিত্রশিল্পী
বিষয়শ্রেণী:খ্রিস্টান কবি
হিঙ্গুল পুতুল

**হিঙ্গুল পুতুল** বা **হিঙুল পুতুল** বাঁকুড়ার বিশেষ পুতুল। *হিঙ্গুল হলো বিশেষ ধরনের লাল রং*। এই পুতুল গুলো হিঙ্গুল রঙে করা হয় বলে এটিকে **'হিঙ্গুল পুতুল**' বলা হয়। এই পুতুল গুলোর আঙ্গুলগুলো সম আকৃতির হয়। মূলত কাঁচা মাটির পুতুলগুলো দেখতে খুবই আকর্ষনীয়। নানা রঙের ফ্রক পরানো পুতুল গুলোর মাথায় টুপি পরানো থাকে। নরম মাটি দিয়ে তৈরী এই পুতুল গুলো রোদে পুড়িয়ে নিয়ে ভেষজ রং দিয়ে রং করা হয়। মূলত দুর্গা পূজা, জন্মাষ্টমী ও টুসু উৎসবের সময় বিক্রি হয়। 

## তথ্যসূত্র

বিষয়শ্রেণী:বাংলার পুতুল
বিষয়শ্রেণী:বাংলার লৌকিক শিল্প
বিষয়শ্রেণী:পশ্চিমবঙ্গের হস্তশিল্প
বিষয়শ্রেণী:পশ্চিমবঙ্গের মৃৎশিল্প
বিষয়শ্রেণী:পুতুল
বিষয়শ্রেণী:বাংলার মৃৎশিল্প
শওকত চৌধুরী

**মো. শওকত চৌধুরী** বাংলাদেশী রাজনীতিবিদ এবং নীলফামারী-৪ আসনের সংসদ সদস্য। তিনি ২০১৪ সালে বাংলাদেশ জাতীয় পার্টি থেকে সংসদ সদস্য হিসেবে নির্বাচিত হয়েছেন। 

## জন্ম ও শিক্ষাজীবন
মো. শওকত চৌধুরীর পৈতৃক বাড়ি নীলফামারী জেলার সৈয়দপুর উপজেলার বাংলাপুর এলাকায়।

## কর্মজীবন
রাজনীতির সঙ্গে সক্রিয় ভাবে যুক্ত থাকা মো. শওকত চৌধুরী প্রথমবার সংসদ সদস্য নির্বাচিত হয়েছেন। **এছাড়া, বেসিক ব্যাংকের শান্তিনগর শাখা, ঢাকার একজন ঋণখেলাপি হিসেবে পরিচিত।**

## রাজনৈতিক জীবন

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:দশম জাতীয় সংসদ সদস্য
বিষয়শ্রেণী:নীলফামারী জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:বাংলাদেশের বন্দী ও আটক
বিষয়শ্রেণী:১৯৬৩-এ জন্ম
বিষয়শ্রেণী:অপরাধে দোষী সাব্যস্ত বাংলাদেশী রাজনীতিবিদ
কবি নজরুল ইনস্টিটিউট

**জাতীয় কবি কাজী নজরুল ইসলাম ইনস্টিটিউট**
বাংলাদেশের কবি নজরুল বিষয়ক সরকারি ইনস্টিটিউট যা ১৯৮৫ সালের ফেব্রুয়ারি মাসে প্রতিষ্ঠিত হয়।
এর সদর ঢাকার ধানমন্ডির দপ্তর কবি ভবনে অবস্থিত।

## কার্যক্রম
১২ জুন ১৯৮৪ সালের নজরুল ইনস্টিটিউটের অধ্যাদেশ অনুযায়ী, কবি সম্পর্কিত ইনস্টিটিউটের কার্যক্রম ও উদ্দেশ্য হলো:
* সংগীত ও অন্যান্য সাহিত্যকর্ম দেশ ও বিদেশ হতে সংগ্রহ, সংকলন, সংরক্ষণ এবং প্রকাশ করা।
* সকল সাহিত্যকর্ম অনুশীলনে উৎসাহিত করা।
* সাহিত্যকর্মের উপর গবেষণা, প্রকাশনা এবং প্রচারণার ব্যবস্থা গ্রহণ।
* সাহিত্য ও অন্যান্য ক্ষেত্রে কবির অবদান সম্পর্কে সম্মেলন, বক্তৃতা, বিতর্ক ও সেমিনারের আয়োজন করা।
* সংগীত ও সাহিত্য সম্পর্কিত পুস্তক, রেকর্ড, টেপ সংগ্রহ ও সংরক্ষণের জন্য লাইব্রেরি/আর্কাইভ প্রতিষ্ঠা করা।
* সংগীত সঠিকভাবে চর্চা ও প্রচারের জন্য স্বরলিপি তৈরি করা এবং গ্রহণযোগ্য মর্যাদায় গ্রামোফোন রেকর্ড, বাণিজ্যিক টেপ, চলচ্চিত্র এবং বাংলাদেশে প্রকাশিত স্বরলিপি বইয়ের উপস্থাপনা ও তদারকি করা।
* সংগীত ও নজরুলের কবিতা আবৃত্তির যথার্থ প্রশিক্ষণের ব্যবস্থা করা।
* সকল লেখক কবির সাহিত্যকর্মের গবেষণায় গুরুত্বপূর্ণ অবদান রাখবেন তাদের পুরস্কার এবং পদক প্রদান করা।
### নজরুল পুরস্কার

## তথ্যসূত্র

বিষয়শ্রেণী:১৯৮৫-এ বাংলাদেশে প্রতিষ্ঠিত
বিষয়শ্রেণী:বাংলা সাহিত্য প্রতিষ্ঠান
বিষয়শ্রেণী:কাজী নজরুল ইসলামের নামাঙ্কিত স্মারক
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:বাংলাদেশের বিদ্বৎসমাজ
বিষয়শ্রেণী:বাংলাদেশ ভিত্তিক সাংস্কৃতিক সংগঠন
বিষয়শ্রেণী:বাংলা সাহিত্যের প্রতিষ্ঠান
বিষয়শ্রেণী:সাংস্কৃতিক প্রবর্ধন সংস্থা
বিষয়শ্রেণী:কাজী নজরুল ইসলাম
বাগনান বিধানসভা কেন্দ্র

**বাগনান (বিধানসভা কেন্দ্র)** ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।

## এলাকা
সীমানা পুনর্নির্ধারণ কমিশনের নির্দেশিকা অনুযায়ী, ১৮০ নং বাগনান বিধানসভা কেন্দ্রটি বাগনান-২ সমষ্টি উন্নয়ন ব্লক এবং বাগনান-১,বাগনান-২,বাঙালপুর,হাতুরিয়া-১,হাতুরিয়া-২ ও খালোর গ্রাম পঞ্চায়েত যুক্ত হয়। এই ৬টি গ্রাম পঞ্চায়েত বাগনান-১ সমষ্টি উন্নয়ন ব্লকের অংশ ছিল।
বাগনান বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।

## বিধানসভার সদস্য

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:হাওড়া জেলার রাজনীতি
বিষয়শ্রেণী:১৯৫২-এ পশ্চিমবঙ্গে প্রতিষ্ঠিত
চে গেভারা স্মৃতিসৌধ

**চে গেভারা স্মৃতিসৌধ** (, আনুষ্ঠানিক নাম *Conjunto Escultórico Memorial Comandante Ernesto Che Guevara*) হল কিউবার সান্তা ক্লারা শহরের "প্লাজা চে গেভারা"তে (চে গেভারা চত্বর) অবস্থিত একটি স্মৃতিসৌধ। এটি বিপ্লবী আর্নেস্তো "চে" গেভারা এবং তার ঊনত্রিশ সহকর্মী যোদ্ধাদের দেহাবশেষ আছে, যাদের ১৯৬৭ সালে বলিভিয়াতে সশস্ত্র বিদ্রোহের প্রয়াস চালানোর চেষ্টাকালে হত্যা করা হয়। গেভারার একটি ব্রোঞ্জের ২২-ফুট মূর্তি রয়েছে এবং পুরো এলাকাটিকে আর্নেস্তো গেভারা ভাস্কর্যের কমপ্লেক্স হিসাবে উল্লেখ করা হয়।

## তথ্যসূত্র

## বহিঃসংযোগ

বিষয়শ্রেণী:চে গেভারা
বিষয়শ্রেণী:কিউবার যাদুঘর
বোঙা হাতি

**বোঙা হাতি** বাঁকুড়ার অন্যতম মাটির পুতুলের একটি লৌকিক নিদর্শন। বাঁকুড়া জেলা মূলত সাঁওতাল অধ্যুষিত। সাঁওতাল দেবতা সিং বোঙার উদ্যেশ্যে এই হাতি উৎসর্গ করা হয়।

## প্রস্তুতি
প্রথমে নরম মাটিকে চাকে গড়ে নিয়ে পরে শিল্পী হাত দিয়ে বাকি পুতুলটি তৈরী করেন। এই মূর্তি খুবই সুষম এবং শিল্পীর শিল্পকর্ম সুনিপুন। এরপর কাঁচা মাটির হাতিটিকে রোদে শুকিয়ে নিয়ে ভাটিতে পুড়িয়ে নেওয়া হয়। গোলাকার আকারের জন্য এই হাতি বিখ্যাত।

## তথ্যসূত্র

বিষয়শ্রেণী:বাংলার পুতুল
বিষয়শ্রেণী:বাংলার লৌকিক শিল্প
বিষয়শ্রেণী:পশ্চিমবঙ্গের হস্তশিল্প
বিষয়শ্রেণী:পশ্চিমবঙ্গের মৃৎশিল্প
বিষয়শ্রেণী:পুতুল
বিষয়শ্রেণী:বাংলার মৃৎশিল্প
সান্তা ক্লারা, কিউবা

**সান্তা ক্লারা** হল কিউবান প্রদেশের ভিলা ক্লারার রাজধানী শহর। এটি প্রদেশের সর্বাধিক কেন্দ্রীয় অঞ্চলে অবস্থিত এবং এটি প্রায় দেশের কেন্দ্রীয় অঞ্চলে অবস্থিত। আড়াই লক্ষ জনসংখ্যার সঙ্গে, সান্টা ক্লারা জনসংখ্যা দ্বারা পঞ্চম বৃহত্তম কিউবান শহর।

### [[সান্তা ক্লারার যুদ্ধ]]
[থাম্ব|200x200পিক্সেল|[চে গেভারা স্মৃতিস্তম্ভ এবং স্মৃতিসৌধ|বাম]]
সান্তা ক্লারাতে ১৯৫৮ সালের শেষের দিকে কিউবান বিপ্লবের শেষ যুদ্ধের স্থান ছিল। শহরটির উপর হামলা করে দুটি গেরিলা কলাম, একটি আরনেস্তো চে গেভারা এবং অন্যটি ক্যামিলো সিয়েনফুয়েগোস নেতৃত্বে।

## তথ্যসূত্র

বিষয়শ্রেণী:কিউবার শহর
বিষয়শ্রেণী:সান্তা ক্লারা, কিউবা
বেণী পুতুল

**বেণী পুতুল** পূর্ব মেদিনীপুরের লৌকিক শিল্পের অনন্য় নিদর্শন। পূর্ব মেদিনীপুরের পদ্মতমালি গ্রামে বেনি পুতুল নাচের শিল্পীদের বাসস্থান। এই পুতুলকে অনেকে **হাত নাচনা পুতুলও** বলেন।  অতীতে শিল্পীরা গ্রামে গ্রামে এই পুতুল বিক্রি করে বেড়াতেন। বেনিপুতুলের কৃতকৌশল লোকপ্রযুক্তির এক সার্থক উদাহরণ।

## গঠন
বেনি পুতুল মূলত তালের এটি আর বাঁশ দিয়ে এই পুতুল তৈরী করতেন। তবে বর্তমানে পুতুলের মুখ তৈরী হয় মাটি দিয়ে আর হাত তৈরী হয় কাঠ দিয়ে। তাতে ঘুগুর বাধা হয়। পুতুলের চরিত্র অনুযায়ী পুতুলের সাজ পোশাক তৈরী করা হয়।

## পুতুল নাচ
শিল্পীরা পুতুলকে হাতের কারসাজিতে নাচান। নাচানোর সঙ্গে সঙ্গে গানও করা হয়। 
পুতুলের মাথা ও হাত একটা বাঁশের দন্ডের নিচে থাকে কয়েকটি ছিদ্র। এটায় আঙ্গুল গলিয়ে শিল্পীরা সুতোয় টান দিয়ে পুতুল নাচান। হাতের আঙ্গুল পুতুলের পোশাক দিয়ে ঢাকা থাকে। হাতের আঙ্গুল না দেখায় দৃষ্টি ভ্রমের মাধ্যমে দর্শকের মনোরঞ্জন হয়।

## তথ্যসূত্র

বিষয়শ্রেণী:বাংলার পুতুল
বিষয়শ্রেণী:বাংলার লৌকিক শিল্প
বিষয়শ্রেণী:পশ্চিমবঙ্গের হস্তশিল্প
বিষয়শ্রেণী:পশ্চিমবঙ্গের মৃৎশিল্প
বিষয়শ্রেণী:পুতুল
বিষয়শ্রেণী:বাংলার মৃৎশিল্প
সাবিহা নাহার বেগম

**সাবিহা নাহার বেগম** (জন্ম: ১৫ জানুয়ারি ১৯৫০) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৯ থেকে নির্বাচিত জাতীয় সংসদ সদস্য। প্রথমাবস্থায় বিল-খেলাপীর দায়ে তার প্রার্থীতা বাতিল হয়ে গেলেও পরবর্তীতে আপীল করে বিজয়ী হয়ে তিনি ২০১৪ সালের ১০ এপ্রিল “সংসদ সদস্য” পদে নির্বাচিত হন।

## জন্ম ও পারিবারিক পরিচিতি
সাবিহা নাহার বেগম ১৯৫০ সালের ১৫ জানুয়ারি তৎকালীন পূর্ব পাকিস্তানের চট্টগ্রামে জন্মগ্রহণ করেন। তিনি “সাবিহা মুসা” নামেও পরিচিত।

## রাজনৈতিক জীবন
সাবিহা নাহার বেগম ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে চট্টগ্রাম জেলার জন্য নির্ধারিত সংরক্ষিত নারী আসন-৪৯ নং আসন থেকে ১ম বারের মতো এমপি নির্বাচিত হন।

## আরও দেখুন
* ১০ম জাতীয় সংসদ নির্বাচন - ২০১৪;
* বাংলাদেশের জাতীয় সংসদের সদস্যদের তালিকা।

## তথ্যসূত্র

## বহিঃসংযোগ

* মাননীয় সংসদ সদস্য সাবিহা নাহার বেগম  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:চট্টগ্রাম জেলার ব্যক্তি
শাহানারা বেগম

**শাহানারা বেগম** (জন্ম: ২৯ মে ১৯৪০) হলেন বাংলাদেশের একজন রাজনীতিবিদ। তিনি সংরক্ষিত নারী আসন-৪৮ থেকে জাতীয় সংসদ সদস্য ছিলেন। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

## জন্ম ও পারিবারিক পরিচিতি
শাহানারা বেগম ১৯৪০ সালের ২৯ মে তৎকালীন ব্রিটিশ ভারতের বেঙ্গল প্রেসিডেন্সির রংপুরে জন্মগ্রহণ করেন। বাবা মফিজ উদ্দিন আহমদ সিনিয়র আইনজীবী ছিলেন। আর মা আমেনা খাতুন ছিলেন একজন শিক্ষানুরাগী ও গৃহিণী।

## শিক্ষা জীবন
রংপুর শহরের মুন্সিপাড়া প্রাথমিক বিদ্যালয় থেকে প্রাথমিক শিক্ষা, রংপুর সরকারি বালিকা উচ্চ বিদ্যালয় থেকে এসএসসি, কারমাইকেল কলেজ থেকে উচ্চ মাধ্যমিক পাশ করেন। এরপর ময়মনসিংহ থেকে বিএ, বিএড ডিগ্রি লাভ করেন।

## রাজনৈতিক জীবন
শাহানারা বেগম ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে সংরক্ষিত নারী আসন-৪৮ আসন থেকে ১ম বারের মতো এমপি নির্বাচিত হন। তিনি শিক্ষিকা ছিলেন।

## প্রকাশনা
# মাধ্যমিক বাংলা ব্যাকরণ ও রচনা 
# মাতৃভাষা ব্যাকরণ ও রচনা।

## সম্মাননা ও পদক

# ১৯৯৫ সালে জাতীয় পর্যায়ে শ্রেষ্ঠ শিক্ষক হিসেবে স্বর্ণপদক । 
# ২০১২ সালে রোকেয়া দিবস উপলক্ষে রংপুর জেলা প্রশাসনের পক্ষ থেকে রোকেয়া পদক। 
# ২০১৪ সালে বেগম রোকেয়া ফোরাম রংপুরের পক্ষ থেকে রোকেয়া সম্মাননা পদক। 
# শ্রেষ্ঠ গাইডার হিসেবে জাতীয় পুরস্কার।
# ১৯৯৬ সালে রংপুর বইমেলায় সম্মাননা। 
# ২০০৭ সালে নাট্যশিল্পী সংবর্ধনা, 
# ২০১১ সালে রংপুর পৌরসভার পক্ষ থেকে সিনিয়র সিটিজেন সম্মাননা।
# শিক্ষাবিদ ও সমাজকর্মী হিসেবে সম্মাননা পদক।
# ২০১২ সালে রংপুর পৌরসভার পক্ষ থেকে আন্তর্জাতিক নারী দিবস সম্মাননা পদক।
# রংপুর গীতাঞ্জলির পক্ষ থেকে সাদা মনের মানুষ হিসেবে সম্মাননা।

## মৃত্যু
তিনি গত ২৬ জুন ২০২২ তারিখে মৃত্যুবরণ করেন।

## আরও দেখুন
* ১০ম জাতীয় সংসদ নির্বাচন - ২০১৪
* বাংলাদেশের জাতীয় সংসদের সদস্যদের তালিকা

## তথ্যসূত্র

## বহিঃসংযোগ

* মাননীয় সংসদ সদস্য শাহানারা বেগম  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৪০-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:বাংলাদেশী মুসলিম
বিষয়শ্রেণী:রংপুর জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:রংপুর সরকারি বালিকা উচ্চ বিদ্যালয়ের প্রাক্তন শিক্ষার্থী
বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
ডায়ান লেন

**ডায়ান কলিন লেন** (ইংরেজি: Diane Colleen Lane; জন্ম: ২২ জানুয়ারি, ১৯৬৫) হলেন একজন মার্কিন অভিনেত্রী। তার জন্ম ও বেড়ে ওঠা নিউ ইয়র্ক সিটিতে। জর্জ রয় হিল পরিচালিত *[[আ লিটল রোম্যান্স]]* (১৯৭৯) চলচ্চিত্র দিয়ে লেনের পর্দায় অভিষেক হয়।

পরবর্তীতে তিনি বেশ কয়েকটি উল্লেখযোগ্য চলচ্চিত্রে অভিনয় করেন। ২০০২ সালের প্রণয়ধর্মী থ্রিলার চলচ্চিত্র *[[আনফেইথফুল (২০০২-এর চলচ্চিত্র)|আনফেইথফুল]]* চলচ্চিত্রে তার অভিনয়ের জন্য তিনি শ্রেষ্ঠ অভিনেত্রীর জন্য স্যাটেলাইট, নিউ ইয়র্ক ফিল্ম ক্রিটিকস সার্কেল, ন্যাশনাল সোসাইটি অফ ফিল্ম ক্রিটিকস পুরস্কার লাভ করেন। এছাড়া তিনি এই একাডেমি, গোল্ডেন গ্লোব ও ক্রিন অ্যাক্টরস গিল্ড পুরস্কারের মনোনয়ন লাভ করেন।

লেন অভিনীত অন্যান্য চলচ্চিত্রগুলো হল *[[দি আউটসাইডার্স (চলচ্চিত্র)|দি আউটসাইডার্স]]*, *[[আ ওয়াক অন দ্য মুন]]*, *[[দ্য পারফেক্ট স্ট্রর্ম (চলচ্চিত্র)|দ্য পারফেক্ট স্ট্রর্ম]]*, *[[আন্ডার দ্য টাস্ক্যান সান (চলচ্চিত্র)|আন্ডার দ্য টাস্ক্যান সান]]*, *সিনেমা ভেরিট*, ও *ট্রাম্বো*। তিনি ডিসি কমিকসের *[[ম্যান অফ স্টিল (চলচ্চিত্র)|ম্যান অফ স্টিল]]*, *[[ব্যাটম্যান ভার্সেস সুপারম্যান: ডন অব জাস্টিস|ব্যাটম্যান ভার্সাস সুপারম্যান: ডন অফ জাস্টিস]]*, ও *[[জাস্টিস লিগ (চলচ্চিত্র)|জাস্টিস লিগ]]* চলচ্চিত্রে মার্থা কেন্ট চরিত্রে অভিনয় করেন।

## প্রারম্ভিক জীবন
লেন ১৯৬৫ সালের ২২ জানুয়ারি নিউ ইয়র্ক সিটিতে জন্মগ্রহণ করেন। তার মাতা কলিন ফেরিংটন ছিলেন একজন নাইটক্লাব গায়িকা এবং "মিস অক্টোবর ১৯৫৭"। তিনি "কলিন প্রাইস" নামেও পরিচিত ছিলেন। লেনের পিতা বার্টন ইউজিন লেন ছিলেন ম্যানহাটনের মঞ্চ প্রশিক্ষক। তিনি জন ক্যাসাভেটসের সাথে একটি অভিনয় কর্মশালা পরিচালনা করতেন এবং ক্যাব চালক ও পরে নিউ ইয়র্ক সিটি কলেজে মানবিক বিষয়ে পাঠদান করতেন। যখন লেনের বয়স ১৩ বছর, তার পিতামাতা আলাদা হয়ে যান। লেনের মা মেক্সিকো চলে যান এবং বিবাহ বিচ্ছেদের নোটিশ পাঠান। লেনের মা তার নিজ রাজ্য জর্জিয়ায় ফিরে গেলে লেনের পিতা লেনের তত্ত্বাবধানের দায়িত্ব পান। লেন ও তার পিতা নিউ ইয়র্ক সিটির আবাসিক হোটেলগুলোতে বসবাস করত এবং তার পিতার ট্যাক্সিতেও চড়ে বেড়াত।

## ব্যক্তিগত জীবন
লেন ১৯৮৪ সালে *দ্য কটন ক্লাব* চলচ্চিত্র প্রচারণায় অংশ নিতে গিয়ে প্যারিসে ক্রিস্টোফার ল্যাম্বার্টের সাথে পরিচিত হন। তাদের মধ্যে সাময়িক সময়ের জন্য সম্পর্ক স্থাপিত হয় এবং তারা আলাদাও হয়ে যান। দুই বছর পর *প্রাইসলেস বিউটি* চলচ্চিত্রে কাজ করতে গিয়ে রোমে পুনরায় তাদের সাক্ষাৎ হয়। দুই সপ্তাহের মধ্যে তাদের মধ্যে আবার সম্পর্ক দৃঢ় হয় এবং ১৯৮৮ সালে অক্টোবরে নিউ মেক্সিকোর সান্তা ফেতে তারা বিয়ে করেন। তাদের একমাত্র কন্যা এলিয়নর ল্যাম্বার্ট ১৯৯৩ সালের ৫ই সেপ্টেম্বর জন্মগ্রহণ করে। তাদের দীর্ঘমেয়াদী বিচ্ছেদ ১৯৯৪ সালে বিবাহ বিচ্ছেদে রূপ ধারণ করে। এলিয়ানর নিউ ইয়র্কের উইলহেমিনার সম্ভাবনাময় মডেল এবং ভিলেজ ভয়েসের গীতিকার।

## তথ্যসূত্র

## বহিঃসংযোগ

*
*
*
*ফিল্ম রেফারেন্সে ডায়ান লেন
*এমি.কমে ডায়ান লেন 

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:নিউ ইয়র্ক সিটির নারী মডেল
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:নিউইয়র্ক (অঙ্গরাজ্যের) নারী মডেল
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:ম্যানহাটনের ব্যক্তি
রওশন আরা মান্নান

**রওশন আরা মান্নান** (জন্ম: ৩ জানুয়ারি, ১৯৪৮) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৭ থেকে নির্বাচিত জাতীয় সংসদ সদস্য। সড়ক পরিবহন ও সেতু মন্ত্রণালয় সম্পর্কিত সংসদীয় স্থায়ী কমিটির চেয়ারম্যান ছিলেন   তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

## প্রাথমিক জীবন
রওশন আরা মান্নান কুমিল্লায় জন্মগ্রহণ করেন।

## রাজনৈতিক জীবন
রওশন আরা মান্নান ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে কুমিল্লা জেলার জন্য নির্ধারিত সংরক্ষিত নারী আসন-৪৭ নং আসন থেকে ২য় বারের মতো এমপি নির্বাচিত হন।

## আরও দেখুন
* ১০ম জাতীয় সংসদ নির্বাচন - ২০১৪;
* বাংলাদেশের জাতীয় সংসদের সদস্যদের তালিকা।

## তথ্যসূত্র

## বহিঃসংযোগ

* মাননীয় সংসদ সদস্য রওশন আরা মান্নান  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:১৯৪৮-এ জন্ম
বিষয়শ্রেণী:একাদশ জাতীয় সংসদ সদস্য
বিষয়শ্রেণী:কুমিল্লা জেলার ব্যক্তি
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:তৃতীয় জাতীয় সংসদ সদস্য
অমূল্যচরণ বসু

**অমূল্যচরণ বসু** (১৮৬২ - ১৮৯৮) একজন প্রখ্যাত ডাক্তার ছিলেন। কলকাতা মেডিকেল স্কুল প্রতিষ্ঠার তিনি প্রধান উদ্যোক্তা ছিলেন। 

অমূল্যচরণ বসু ১৮৬২ খ্রীষ্টাব্দে কলকাতায় জন্মগ্রহণ করেন। তিনি কলকাতা বিশ্ববিদ্যালয়ের একজন কৃতী ছাত্র ছিলেন। ১৮৮৬ খ্রীষ্টাব্দে তিনি এমবি পরীক্ষায় উত্তীর্ণ হন। তিনি দেশীয় ওষুধ বিলাতি উপায়ে প্রস্তুত করবার প্রথম পথপ্রদর্শক ছিলেন।

১৮৯৮ খ্রীষ্টাব্দে তার মৃত্যু হয়।

## তথ্যসূত্র

বিষয়শ্রেণী:১৮৬২-এ জন্ম
বিষয়শ্রেণী:১৮৯৮-এ মৃত্যু
বিষয়শ্রেণী:ভারতীয় চিকিৎসক
ডকল্যান্ড এন্ড ইস্ট লন্ডন এডভার্টাইজার

***ডকল্যাণ্ড এন্ড ইস্ট লন্ডন এডভার্টাইজার*** **()** হচ্ছে ইস্ট লন্ডনের একটি সাপ্তাহিক সংবাদপত্র, যা মূলত ইংল্যান্ডের বারো অভ টাওয়ার হ্যামলেট্‌সের সংবাদ উপস্থাপন করে থাকে। ২০১১ সালে এই পত্রিকাটি আরচ্যান্ট কর্তৃক *দ্য ডকল্যান্ড* এবং *ইস্ট লন্ডন এডভার্টাইজার* কে একত্রীকরণের মাধ্যমে প্রতিষ্ঠিত হয়। *ইস্ট লন্ডন এডভার্টাইজার* ১৮৬৬ সালে প্রতিষ্ঠিত হয় এবং ২০০৩ সালে আরচ্যান্টের মালিকানাধীন হয়।

২০০৮ সালের জুন মাসে *ইস্ট লন্ডন এডভার্টাইজার* বার্ষিক *ইউকে প্রেস গেজেট* আঞ্চলিক প্রেস অ্যাওয়ার্ডে দুটি পুরস্কার পায়। এটিকে *বছরের সাপ্তাহিক পত্রিকা* (২০,০০০ এর কম বিজ্ঞাপন) হিসেবে এবং পত্রিকাটির ডেপুটি সম্পাদক, টেড জুরিকে ২০০৭ সালের ফার্স্ট সল্যুশন মানি ট্রান্সফার সংকটের সময় আংশিকভাবে প্রকাশের জন্য রিপোর্টার অফ দ্য ইয়ার (উইকলি) ঘোষণা করা হয়।
## তথ্যসূত্র

বিষয়শ্রেণী:লন্ডনের সংবাদপত্র
বিষয়শ্রেণী:১৮৬৬-এর প্রকাশন
বিষয়শ্রেণী:১৮৬৬-এ ইংল্যান্ডে প্রতিষ্ঠিত
বিষয়শ্রেণী:লন্ডন সংবাদপত্র
নুরুজ্জামান আহমেদ

**নুরুজ্জামান আহমেদ** (জন্ম ৩ জানুয়ারি ১৯৫০) একজন বাংলাদেশী রাজনীতিবিদ এবং সমাজকল্যাণ মন্ত্রণালয়ের সাবেক মন্ত্রী। তিনি লালমনিরহাট-২ আসনে সাবেক সংসদ সদস্য ছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## প্রারম্ভিক জীবন
নুরুজ্জামান আহমেদ ১৯৫০ সালের ৩ জানুয়ারি লালমনিরহাটের কালীগঞ্জের কাশিরাম গ্রামে জন্মগ্রহণ করেন। তার পিতার নাম করিম উদ্দিন আহমেদ লালমনিরহাট-২ আসন থেকে ১৯৭০ ও ১৯৭৩-এর নির্বাচনে (তৎকালীন রংপুর-৬ আসন) সংসদ সদস্য নির্বাচিত হন। তার মাতার নাম নূরজাহান বেগম।

নুরুজ্জামান আহমেদ স্থানীয় বিদ্যালয়ে তার শিক্ষাজীবন শুরু করেন। ১৯৬৫ সালে তুষভাণ্ডার উচ্চ বিদ্যালয় থেকে মাধ্যমিক সম্পন্ন করেন। ১৯৬৭ সালে উচ্চ মাধ্যমিক সম্পন্ন করে কারমাইকেল কলেজে ভর্তি হন এবং ব্যবসায়ে স্নাতক সম্পন্ন করেন।

## রাজনৈতিক জীবন
নুরুজ্জামান আহমেদ পারিবারিকভাবেই রাজনীতির সাথে সম্পৃক্ত ছিলেন। ছাত্রজীবনে তিনি বাংলাদেশ ছাত্রলীগে যোগদানের মাধ্যমে সক্রিয় রাজনীতিতে প্রবেশ করেন। রাজনৈতিক জীবনের শুরুতে স্থানীয় উনিয়ন পরিষদ চেয়ারম্যান হিসেবে ১৯৮৩ থেকে ১৯৯০ সাল পর্যন্ত দায়িত্ব পালন করেন। এরপর ১৯৯০ সালে কালীগঞ্জ উপজেলার চেয়ারম্যান নির্বাচিত হন এবং ২০০৯ সালে দ্বিতীয়বারের মত নির্বাচিত হন।

২০১৪ সালের দশম জাতীয় সংসদ নির্বাচনে নুরুজ্জামান আহমেদ আওয়ামী লীগের মনোনীত প্রার্থী হিসেবে লালমনিরহাট-২ (কালীগঞ্জ-আদিতমারী) আসন থেকে প্রথমবারের মত দশম জাতীয় সংসদের সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে একই আসন থেকে একাদশ জাতীয় সংসদে নির্বাচিত হন।

সংসদ সদস্য হওয়ার এক বছর পর ২০১৫ সালের ১৪ জুলাই তিনি খাদ্য মন্ত্রণালয়ের প্রতিমন্ত্রী হিসেবে দায়িত্ব গ্রহণ করেন। ২০১৬ সালের ১৯শে জুন তাকে সমাজকল্যাণ মন্ত্রণালয়ের প্রতিমন্ত্রী হিসেবে নিযুক্ত করা হয়। একই বছরের ২১শে জুন থেকে ৬ জানুয়ারি ২০১৯ পর্যন্ত এ দায়িত্ব পালন করেন।

একাদশ জাতীয় সংসদ নির্বাচনে জয়ী হওয়ার পর তিনি একই মন্ত্রণালয়ের মন্ত্রী হিসেবে ২০১৯ সালের ৭ জানুয়ারি থেকে ২০২৪ সালের ১১ জানুয়ারি পর্যন্ত দায়িত্ব পালন করেন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগে সংসদ সদস্য পদ হারান।

## ব্যক্তিগত জীবন
ব্যক্তিগত জীবনে নুরুজ্জামান আহমেদ, হোসনে আরা বেগমের সাথে বিবাহ বন্ধনে আবদ্ধ হন।

## তথ্যসূত্র

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:লালমনিরহাট জেলার রাজনীতিবিদ
বিষয়শ্রেণী:শেখ হাসিনার চতুর্থ মন্ত্রিসভার সদস্য
বিষয়শ্রেণী:শেখ হাসিনার তৃতীয় মন্ত্রিসভার সদস্য
বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী
বিষয়শ্রেণী:বাংলাদেশের খাদ্য প্রতিমন্ত্রী
বিষয়শ্রেণী:লালমনিরহাট জেলার ব্যক্তি
ইউএসএ কমিউনিস্ট পার্টির অ-ইংরেজি প্রেস

: ইউএসএ কমিউনিস্ট পার্টির ইংরেজি ব্যতিরেকে অন্যান্য প্রকাশনা বিষয়ে এই নিবন্ধ। পার্টির এই ধরনের ইংরেজি ভাষায় প্রকাশনাগুলির তালিকার জন্যে, দেখুন *English-language press of the Communist Party USA.*
১৯১৯ খ্রিস্টাব্দে এর প্রতিষ্ঠা থেকে গত নয়টি দশক ধরে *ইউএসএ* *কমিউনিস্ট পার্টি* প্রস্তুত অথবা উৎসাহিত করেছে ২৫টি বিভিন্ন ভাষার বিশাল বিন্যস্ত অনেক *সংবাদপত্র* ও *সাময়িক পত্রিকা *। **ইউএসএ** **কমিউনিস্ট পার্টির  অ-ইংরেজি প্রেস**-এর** **এই তালিকা থেকে প্রত্যেকটি শিরোনামের প্রাথমিক তথ্য, সঙ্গে বিশেষ প্রকাশনার বিশদ বিবরণসহ পাতার লিঙ্ক পাওয়া যাবে।

## অ-ইংরেজি প্রেস

### আর্মেনিয়ান
* *প্যানভর *(দ্য ওয়ার্কার) (১৯২১-১৯৩৮)--দ্য আর্মেনিয়ান ওয়ার্কার্স পার্টি এবং পরবর্তীতে দ্য আর্মেনিয়ান কমিউনিস্ট পার্টির দৈনিক মুখপত্র, নিউ ইয়র্ক সিটিতে প্রকাশিত। সোভয়েত **আর্মেনিয়া** থেকে প্রকাশিত সংবাদের সাদৃশ্যে তাত্ত্বিক বিষয় এবং রাজনৈতিক এক্তিয়ারভুক্ত ধারাবাহিকভাবে অনূদিত কল্পকাহিনি এই  পত্রিকা প্রকাশনার আঙ্গিক ও বিষয়সূচিতে ছিল।
** *রাপার / Lraper *(দ্য হেরল্ড ) (১৯৩৮-জুন ১৯৯০)--পানভর-এর উত্তরসূরি, শুরুতে নিউ ইয়র্ক সিটিতে সপ্তাহে তিনবার প্রকাশিত হত; ১৯৬৪ খ্রিস্টাব্দে সেটা কমে সপ্তাহে দু-বার হয় এবং ১৯৬৭ খ্রিস্টাব্দে একটি সাপ্তাহিক প্রকাশনায় পরিণত হয়। এই পত্রিকাটি আর্মেনিয়ান প্রোগ্রেসিভ লিগ অফ আমেরিকা এবং এর অনুমোদিত সামাজিক-সুবিধা সংস্থা, আর্মেনিয়ান অ্যাসিস্ট্যান্স কমিটি পরিচালিত আর এই প্রকাশনার উৎপাদন ১৯৭৯ খ্রস্টাব্দে লস অ্যাঞ্জেলেসে সরানো হয়। এর পুরো অস্তিত্বকালেই *রাপার* /*Lraper *সোভিয়েত আর্মেনিয়া থেকে মার্কসীয় তত্ত্ব তথা আর্মেনিয়ান-আমেরিকান সমাজের জাতীয় সংবাদসহ সব সংবাদ সরবরাহ লাভ করত।
* *প্রোলেতার (দ্য প্রোলেতারিয়ান)*.(১৯২৪-১৯২৫?)--স্বল্প-আয়ুর ৪-পৃষ্ঠার সাপ্তাহিক সংবাদপত্র নিউ ইয়র্ক সিটি থেকে প্রকাশিত। দাবি করা হয় ১৯২৪ খ্রিস্টাব্দে সরবরাহ ছিল ১,১০০ কপি। 

### বুলগেরিয়ান
* *সুজনানি* (কনসাসনেস) (ডিসেম্বর ১৯২৩-১৯৩৭)--ওয়ার্কার্স পার্টি অফ আমেরিকার বুলগেরিয়ান গোষ্ঠীর দ্বারা শিকাগোতে প্রকাশিত সাপ্তাহিক সংবাদপত্র। প্রথমদিকে সম্পাদক ছিলেন জর্জি রাদুলোভ, ১৯২৪ খ্রিস্টাব্দে টোডর সেকোভ তাঁর স্থলাভিষিক্ত হন, যিনি ১৯৩১ খ্রিস্টাব্দ পর্যন্ত ধারাবাহিকভাবে পরিচালনা করেন। শিকাগোতে অনুষ্ঠিত ওয়ার্কার্স (কমিউনিস্ট) পার্টির চতুর্থ জাতীয় সম্মেলনে এই পত্রিকার সরবরাহ ১৯০০ কপি হয়েছিল বলে দাবি করা হয়। *সুজনানি* পত্রিকার প্রকাশনা পরবর্তীতে ডেট্রয়েট, মিশিগানে সরানো হয়। পত্রিকার কিছু কপির অস্তিত্ব বুলগেরিয়ায় পাওয়া যায় কিন্তু উত্তর আমেরিকায় কোনো ভাণ্ডার ছিলনা।

## References

বিষয়শ্রেণী:মার্কিন যুক্তরাষ্ট্রের অ-ইংরেজি ভাষার সংবাদপত্র
বাংলাদেশ হাউস বিল্ডিং ফাইনান্স কর্পোরেশন

**বাংলাদেশ হাউস বিল্ডিং ফাইনান্স কর্পোরেশন** (সংক্ষেপে: **বিএইচবিএফসি**) বাংলাদেশের একটি রাষ্ট্রীয় মালিকানাধীন বিশেষায়িত আর্থিক সেবাদানকারী প্রতিষ্ঠান। এটি দেশের গৃহায়ন সমস্যার সমাধানে জনসাধারনকে গৃহ নির্মাণ তথা সামগ্রিক গৃহায়ন ব্যবস্থার উন্নয়নে আর্থিক সহযোগিতা প্রদান করে থাকে। দেশের গৃহায়ন সমস্যার সমাধানের উদ্দেশ্যে ১৯৫২ সালে হাউস বিল্ডিং ফাইনান্স কর্পোরেশন প্রতিষ্ঠিত হয়।

## ইতিহাস
বাংলাদেশ হাউস বিল্ডিং ফাইনান্স কর্পোরেশন ১৯৫২ সালে প্রতিষ্ঠার পর থেকে দেশের গৃহনির্মাণ ও গৃহায়ন ব্যবস্থার উন্নয়নে কাজ করে আসছিল। বাংলাদেশে স্বাধীন হওয়ার পর ১৯৭৩ সালে জারীকৃত রাষ্ট্রপতির ৭নং আদেশ বলে বাংলাদেশ হাউস বিল্ডিং ফাইনান্স কর্পোরেশন (বিইচবিএফসি) পুনর্গঠিত হয়।

## উদ্দেশ্য
বাংলাদেশের প্রকট গৃহায়ন সমস্যার সমাধান তথা সামগ্রিক গৃহায়ন ব্যবস্থার উন্নয়নই বাংলাদেশ হাউস বিল্ডিং ফাইনান্স কর্পোরেশনর মূল উদ্দেশ্য। দীর্ঘ কয়েক যুগ  দেশের গৃহায়ন খাতে অর্থ সংস্থানের ক্ষেত্রে বিএইচবিএফসি একমাত্র প্রতিষ্ঠান হিসাবে কাজ করে আসছে। যদিও কয়েকটি বাণিজ্যিক ব্যাংক ও আর্থিক প্রতিষ্ঠান এ খাতে ঋণ প্রদান করে থাকে, তবুও গৃহায়ন খাতে ঋণ প্রদানে মধ্যবিত্ত ও নিম্ন মধ্যবিত্তদের জন্য বাংলাদেশ হাউস বিল্ডিং ফাইনান্স কর্পোরেশন অন্যতম প্রধান উৎস।

## মালিকানা
বাংলাদেশ হাউস বিল্ডিং ফাইনান্স কর্পোরেশন শতভাগ সরকারী মালিকানাধীন একটি বিশেষায়িত আর্থিক প্রতিষ্ঠান এবং এর পরিশোধিত মূলধনের সবটাই বাংলাদেশ সরকার কর্তৃক পরিশোধিত । এর অনুমোদিত মূলধনের পরিমাণ ১১০ কোটি টাকা এবং পরিশোধিত মূলধনের পরিমাণ ১১০ কোটি টাকা। এছাড়াও, এটি ডিবেঞ্চার বিক্রি, সরকারী ঋণ ও আমানত গ্রহণের মাধ্যমে তহবিলের সংস্থান করে থাকে।

## কার্যালয়সমূহ
বাংলাদেশ হাউস বিল্ডিং ফাইনান্স কর্পোরেশনের সদর দফতর ঢাকার পুরানা পল্টনে অবস্থিত। এর মোট ১০ টি জোনাল অফিস রয়েছে যার ২ টি ঢাকায় এবং চট্টগ্রাম, খুলনা, রাজশাহী, বরিশাল, সিলেট, ময়মনসিংহ, রংপুর ও ফরিদপুর শহরে ১ টি করে। এছাড়া, জোনাল অফিসসমূহের আওতাধীন সারাদেশে ১৪টি রিজিওনাল ও ৭৩টি শাখা অফিস রয়েছে।

## ব্যবস্থাপনা
বাংলাদেশ হাউস বিল্ডিং ফাইনান্স কর্পোরেশন পরিচালনার জন্য রয়েছে একটি ৬(ছয়) সদস্যের পরিচালনা পর্ষদ যার একজন চেয়ারম্যান থাকবে যিনি সরকার কর্তৃক মনোনীত হবেন।সরকারী নির্দেশনার আলোকে প্রয়োজনীয় কার্যক্রম গ্রহণ ও বাস্তবায়নের জন্য প্রয়োজনীয় নীতিমালা প্রণয়ন পরিচালনা পর্ষদের উপর ন্যস্ত। এছাড়া কর্পোরেশন সার্বিক ব্যবস্থাপনার জন্য প্রধান দায়িত্ব থাকে ব্যবস্থাপনা পরিচালকের হাতে কর্পোরেশনের প্রধান নির্বাহী কর্মকর্তা হিসেবে সকল কার্যক্রম পরিচালনা করেন। এছাড়াও, ০১(এক)জন উপ-ব্যবস্থাপনা পরিচালক ও ০৬(ছয়)জন মহাব্যবস্থাপক ব্যবস্থাপনা পরিচালক-কে সহায়তা করেন।

## ঋণ ও আর্থিক সেবা
বাংলাদেশ হাউস বিল্ডিং ফাইনান্স কর্পোরেশন দেশের গৃহায়ন সমস্যার সমাধান তথা সামগ্রিক গৃহায়ন ব্যবস্থার উন্নয়নের উদ্দেশ্যে জনসাধারনকে গৃহ নির্মাণ তথা সামগ্রিক গৃহায়ন ব্যবস্থার উন্নয়নে নিন্মক্ত ঋণ ও আর্থিক সহযোগিতাসমূহ দিয়ে থাকেঃ

* নগরবন্ধু (বাড়ি নির্মাণ ঋণ)
* পল্লিমা (পল্লী আবাসন ঋণ)
* প্রবাসবন্ধু (প্রবাসী আবাসন ঋণ)
* আবাসন উন্নয়ন ঋণ
* আবাসন মেরামত ঋণ

## তথ্যসূত্র

## বহিঃসংযোগ
* বাংলাদেশ হাউস বিল্ডিং ফাইনান্স কর্পোরেশন 
* আর্থিক প্রতিষ্ঠান বিভাগ

বিষয়শ্রেণী:১৯৫২-এ প্রতিষ্ঠিত
বিষয়শ্রেণী:বাংলাদেশের আর্থিক সেবাদানকারী কোম্পানি
বিষয়শ্রেণী:বাংলাদেশের অর্থনীতি
বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি মালিকানাধীন কোম্পানি
আহসানুল হক চৌধুরী

**আবুল কালাম মোহাম্মদ আহসানুল হক চৌধুরী** (৬ অক্টোবর ১৯৬৮) একজন বাংলাদেশী রাজনীতিবিদ এবং রংপুর-২ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## জন্ম ও শিক্ষাজীবন
আবুল কালাম মো. আহসানুল হক চৌধুরীর ১৯৬৮ সালের ৬ অক্টোবর রংপুর জেলার বদরগঞ্জ উপজেলার স্টেশন রোড এলাকায় জন্মগ্রহণ করেন। তার পিতার নাম মো: আব্দুল মমিন চেীধুরী ও মাতার নাম আনোয়ারা মমিন চৌধুরী। তিনি এলএলবি ডিগ্রি অর্জন করেছেন।

## রাজনৈতিক জীবন
আহসানুল হক চৌধুরী ২০১৪ সালের দশম জাতীয় সংসদ নির্বাচনে আওয়ামী লীগের মনোনয়নে অংশগ্রহণ করেন। নির্বাচনে বিরোধীদলসমূহ তাদের প্রার্থী প্রত্যাহার করে নিলে তিনি বিনা প্রতিদ্বন্দ্বিতায় বিজয়ী হন। ১০ম সংসদের মেয়াদে তিনি শিল্প মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। ২০১৮ সালের একাদশ জাতীয় সংসদ নির্বাচনে তিনি আওয়ামী লীগের নেতৃত্বাধীন ১৪ দলের মনোনয়ন পুনরায় লাভ করেন ও দ্বিতীয়বারের মতো জাতীয় সংসদ সদস্য নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## তথ্যসূত্র

বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:রংপুর জেলার রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:১৯৩৫-এ জন্ম
এইচ এন আশিকুর রহমান

**এইচ এন আশিকুর রহমান** (জন্মঃ ১১ ডিসেম্বর ১৯৪১) বাংলাদেশের রংপুর জেলার রাজনীতিবিদ ও শিল্পপতি। তিনি রংপুর-৫ আসনের সাবেক সংসদ সদস্য এবং বাংলাদেশ আওয়ামী লীগের কেন্দ্রীয় কমিটির কোষাধ্যক্ষ।এছাড়াও তিনি মেঘনা ব্যাংকের প্রধান ব্যক্তি(চেয়ারম্যান)

## জন্ম ও শিক্ষাজীবন
এইচ এন আশিকুর রহমান ১১ ডিসেম্বর ১৯৪১ সালে তার পৈতৃক বাড়ি রংপুর জেলার মিঠাপুকুর উপজেলার ফরিদপুর গ্রামে জন্মগ্রহণ করেন। তিনি স্নাতকোত্তর ডিগ্রি অর্জন করেছেন।

তার স্ত্রী রেহানা হক। তার শ্বশুর মোহাম্মদ আবদুল হক সাবেক মন্ত্রী, সাবেক সংসদ সদস্য ও পুলিশের সাবেক আইজিপি। তার ছেলে রাশেক রহমান আওয়ামী লীগের উপকমিটির সহসম্পাদক।

## কর্মজীবন
এইচ এন আশিকুর রহমান ১৯৭১ সালে টাঙ্গাইলের অতিরিক্ত ডিসি ছিলেন।

## রাজনৈতিক জীবন
পেশায় ব্যবসায়ী এইচ এন আশিকুর রহমান বাংলাদেশ আওয়ামী লীগের রাজনীতির সঙ্গে সক্রিয় ভাবে যুক্ত আছেন। তিনি ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে রংপুর-৫ আসন থেকে সংসদ সদস্য নির্বাচিত হন। এর পর সপ্তম জাতীয় সংসদ নির্বাচনে হুসেইন মুহাম্মদ এরশাদ রংপুর-৫ আসনে জয়ী হয়ে আসনটি ছেড়ে দিলে সেপ্টেম্বর ১৯৯৬ সালের উপ-নির্বাচন তিনি বাংলাদেশ আওয়ামী লীগের প্রার্থী হিসেবে পুনরায় সংসদ সদস্য নির্বাচিত হন।

২০০৮ সালের নবম, ২০১৪ সালের দশম ও ২০১৮ সালের একাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে রংপুর-৫ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:১৯৪১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:রংপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
নরেন্দ্রনাথ দেব

থাম্ব|280x280পিক্সেল|শিল্পীর হাতে আঁকা ''ঢেঁকিকল''
**নরেন্দ্রনাথ দেব** (৭ নভেম্বর ১৯২৬ - ৬ অক্টোবর ২০১৭) একজন বাঙালি উদ্ভাবক। তিনি*পা চালিত নলকূপ* তথা *[[ঢেঁকি কল]]* আবিষ্কার করে ভারত উপমহাদেশসহ বিশ্বের অনেক দেশে আলোড়ন সৃষ্টি করেন। এছাড়াও তিনি স্বল্প ব্যয়ে কাঠের তৈরি প্রেস, ধান মাড়াই যন্ত্র, পশুশক্তি চালিত ডাল ভাঙ্গার মেশিনসহ অনেক কিছু আবিষ্কার করেন।

## ব্যক্তি জীবন
তিনি ১৯২৬ সালের ৭ই নভেম্বর কুড়িগ্রামের উলিপুর উপজেলার তবকপুর ইউনিয়নের কাশিম বাজার নামক গ্রামে জন্মগ্রহণ করেন। ১৯৪৬ সালে ম্যাট্রিকুলেশন পাস করে আর লেখাপড়া করতে পারেননি উদ্ভাবক নরেন্দ্রনাথ দেব।

## উদ্ভাবন জীবন
থাম্ব|280x280পিক্সেল|বাঁশের পাইপ, নারিকেলের ছোবরা, কোস্ট আয়রনের দুটি সিলিন্ডার, দুটি ওয়াশার ও চেকবলের সমন্বয়ে তৈরি  পাম্পটি ব্যবহারে কোন তেলের প্রয়োজন হয় না।
নরেন্দ্রনাথ কাশিমবাজার মহারাজা এস্টেটে ৩ বছর চাকরি করেন। কিন্তু আবিষ্কারের নেশা চাকরির ধরাবাঁধা নিয়মে আবদ্ধ রাখতে পারেনি তাকে। এ সময় ফটোগ্রাফির ব্যবসা শুরু করেন তিনি। পরে করেন বিড়ির ব্যবসা। বিড়ির লেবেল ছাপানোর জন্য আবিষ্কার করেন কাঠ দিয়ে তৈরি পা-চালিত প্রেস। এরপর উলিপুর বাজারে ছোট একটি লেদ মেশিন বসিয়ে শুরু করেন নতুন ব্যবসা।

পরে কাঠের উন্নত ট্রেডল প্রেস তৈরি করে বাজারজাতও করেন। কিছুদিন বাদে পরীক্ষামূলকভাবে স্টিম ইঞ্জিন উদ্ভাবন করে চমকে দেন। ধান সিদ্ধ, ধান ভানাসহ নানা কাজে ব্যবহার করা যায় এই ইঞ্জিন। তার পরিকল্পনা ছিল সৌরশক্তি ব্যবহার করে ইঞ্জিনটি চালানো। কিন্তু পৃষ্ঠপোষকতার অভাবে তা বেশিদূর এগোয়নি। তার অন্যান্য আবিষ্কারের মধ্যে ছিল দোতলায় পানি তোলার জন্য কম খরচে মোটরচালিত টিউবওয়েল, হুইল ও টিন দিয়ে বার্লি তৈরির মেশিন, ডাল ভাঙ্গার অটোমিল ইত্যাদি।

১৯৭৭ সালে ট্রেডল পাম্প বা ঢেঁকিকল  উদ্ভাবন করে রাষ্ট্রীয় পদক প্রাপ্ত হন এবং একটি বে-সরকারী সংস্থার ব্যয়ে ভিয়েতনাম, থাইল্যান্ড, নেপালসহ একাধিক দেশ ভ্রমণ করেন। তার আবিষ্কৃত ঢেঁকিকল শুধু বাংলাদেশে নয়, দেশের গণ্ডি পেরিয়ে নেপাল, ভিয়েতনাম, ভারত ও থাইল্যান্ডের কৃষকরা ব্যবহার করছেন।

## সম্মাননা
১৯৮৩ সালে ঢাকায় বিজ্ঞান মেলায় এই ঢেঁকিকল সর্বপ্রথম পুরস্কার লাভ করে। ১৯৯১ সালের নভেম্বর মাসে নরেন দেবকে ঢাকার সোনারগাঁ হোটেলে তৎকালীন প্রধানমন্ত্রী খালেদা জিয়া সংবর্ধনা প্রদান করেন। বেসরকারি সম্মাননার মধ্যে রয়েছে আইডিআইয়ের লাইফটাইম অ্যাচিভমেন্ট অ্যাওয়ার্ড, কুড়িগ্রামের সলিডারিটি, প্রবীণ হিতৈষী সংঘ এবং ঢাকার গণস্বাস্থ্য কেন্দ্রের দেওয়া সম্মাননা পুরস্কার।

অধ্যাপক ড. মুহাম্মদ ইউনূস, বেলাল বেগ, গুনারবার্গ এর মত খ্যতিমান ব্যাক্তিবর্গ ঢেঁকিকল দেখতে তার জন্মস্থান  উলিপুর যান।
ভারতের প্রখ্যাত সাংস্কৃতিক ব্যক্তিত্ব নলিনী সিং তার উপর প্রামাণ্যচিত্র নির্মাণ করেন। তার আবিষ্কৃত ঢেঁকিকল নিয়ে নন্দিত কথাসাহিত্যিক হুমায়ুন আহমেদ ‘জননী’ নাটক তৈরি করেন।

## মৃত্যু
তিনি ২০১৭ সালে ০৬ই অক্টোবর শুক্রবার রাত ১০টা ২০মিনিটে উলিপুর উপজেলার জোদ্দারপাড়ার নিজ বাসভবনে তিনি শেষ নিঃশ্বাস ত্যাগ করেন।

## তথ্যসূত্র

বিষয়শ্রেণী:১৯২৬-এ জন্ম
বিষয়শ্রেণী:কুড়িগ্রাম জেলার ব্যক্তি
বিষয়শ্রেণী:বাঙালি উদ্ভাবক
বিষয়শ্রেণী:বাংলাদেশী প্রযুক্তিবিদ
বিষয়শ্রেণী:বাংলাদেশী হিন্দু
বিষয়শ্রেণী:২০শ শতাব্দীর হিন্দু
বিষয়শ্রেণী:২১শ শতাব্দীর হিন্দু
বিষয়শ্রেণী:২০১৭-এ মৃত্যু
এ কে এম মোস্তাফিজুর রহমান

**এ কে এম মোস্তাফিজুর রহমান** (জন্ম: ৩ জানুয়ারি ১৯৬১) বাংলাদেশী রাজনীতিবিদ এবং কুড়িগ্রাম-১ আসনের সাবেক সংসদ সদস্য। তিনি ২০১৪ সালে জাতীয় পার্টি থেকে সংসদ সদস্য হিসেবে নির্বাচিত হয়েছিলেন। তিনি ২০২৪ সালে দ্বাদশ জাতীয় সংসদ নির্বাচনে পুনঃ নির্বাচিত হয়েছিলেন।

## জন্ম ও শিক্ষাজীবন
এ কে এম মোস্তাফিজুর রহমানের পৈতৃক বাড়ি কুড়িগ্রাম জেলার ভুরুঙ্গামারী উপজেলার দেওয়ানের খামার গ্রামে। তিনি এইচএসসি পাশ করেছেন।

## কর্মজীবন
পেশায় ব্যবসায়ী এ কে এম মোস্তাফিজুর রহমান রাজনীতির সঙ্গে সক্রিয় ভাবে যুক্ত আছেন। তিনি পাঁচবার সংসদ সদস্য নির্বাচিত হয়েছেন।

২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:কুড়িগ্রাম জেলার রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
তাজুল ইসলাম চৌধুরী

**তাজুল ইসলাম চৌধুরী** (৩১ অক্টোবর ১৯৪৪ - ১৩ আগস্ট ২০১৮) বাংলাদেশের কুড়িগ্রাম জেলার রাজনীতিবিদ। তিনি রংপুর-১৪ ও কুড়িগ্রাম-২ আসনের সাবেক সংসদ সদস্য। এরশাদ সরকারের আমলে তিনি ভূমি এবং যুব ও ক্রীড়া মন্ত্রণালয়ের প্রতিমন্ত্রী হিসেবে দায়িত্বপালন করেন। 

## জন্ম ও শিক্ষাজীবন
তাজুল ইসলাম চৌধুরীর জন্ম ৩১ অক্টোবর ১৯৪৪ সালে পৈতৃক বাড়ি কুড়িগ্রাম জেলার সদর উপজেলার সবুজপাড়া এলাকায়।তার পিতার নাম পনির উদ্দিন আহমেদ চৌধুরী এবং মায়ের নাম মালেকা খাতুন। 

## রাজনৈতিক ও কর্মজীবন
তাজুল ইসলাম চৌধুরী জাতীয় পার্টির প্রেসিডিয়াম সদস্য ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে তৎকালীন রংপুর-১৪ আসন থেকে বাংলাদেশ জাতীয়তাবাদী দলের প্রার্থী হিসেবে প্রথমবার সংসদ সদস্য নির্বাচিত হন। এরপর ১৯৮৬ সালের তৃতীয়, ১৯৮৮ সালের চতুর্থ, ১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে কুড়িগ্রাম-২ আসন থেকে সংসদ সদস্য নির্বাচিত হন। সর্বশেষ ২০১৪ সালের দশম জাতীয় সংসদ নির্বাচনে তিনি মহাজোটের প্রার্থী হিসেবে বিনা প্রতিদ্বন্দ্বিতায় সংসদ সদস্য নির্বাচিত হন। 

এরশাদ সরকারের আমলে তিনি ভূমি এবং যুব ও ক্রীড়া মন্ত্রণালয়ের প্রতিমন্ত্রী হিসেবে দায়িত্বপালন করেন। এছাড়া তিনি জাতীয় সংসদের হুইপ ও চিফ হুইপের দায়িত্বপালন করেন। 

## মুক্তিযুদ্ধ-বিরোধী ভূমিকা ও গণহত্যার অভিযোগ
মুক্তিযোদ্ধা আক্তারুজ্জামান মণ্ডলের উত্তরের রণাঙ্গন বইয়ের ১৯৬ পৃষ্ঠায় উল্লেখ আছে, তাজুল ইসলামের বিরুদ্ধে মুক্তিযুদ্ধের সময় গণহত্যা, নির্যাতন ও বাড়িঘর পুড়িয়ে দেওয়ার অভিযোগ রয়েছে। ১৯৭১ সালের ৯ জুন তার নেতৃত্বে কাঠালবাড়ী এলাকায় ৩৫ জন মানুষকে হত্যা করার অভিযোগ পাওয়া গেছে।  ১৯৭১ সালে সদর উপজেলার মোগলবাসা থেকে মুক্তিযোদ্ধা ডোমাস চন্দ্র ও আবদুল করিমকে ধরে এনে হত্যার অভিযোগে  স্থানীয় মুক্তিযোদ্ধা আবদুল হাই সাংসদ তাজুলের বিরুদ্ধে ২০০৮ সালে জেলা জজ আদালতে মামলা দায়ের করেন। ২০০৮ সালে যে মামাল করেন তা ছিল রাজনৈতিক প্রতিহিংসামুলক, যা পরবর্তীতে স্থানীয় মুক্তিযোদ্ধা আবদুল হাই তার মামলাটি তুলে নেন। তাজুল ইসলাম চৌধুরীর বিরুধে ২২ বার তদন্ত কমিটি সারজমিনে তদন্ত করেন। কিন্তু তার বিরুদ্ধে কোন অভিযোগ পান্ নাই   । রাজনৈতিক কারণে তার বিরুদ্ধে কেউ কোন কিছু না পেরে একাধিকবার তার বিরুদ্ধে বিভিন্ন হয়রানী মুলক অভিযোগ মামাল করেন । তার মৃত্যুর পরে মাননীয় প্রধান মন্ত্রী শেখ হাসিনা সশরীরে উপস্থিত থেকে তাজুল ইসলামকে শেষ শ্রদ্ধা জানান , রাষ্ট্রীয় সন্মাননা জানান, রাষ্ট্রপতি , স্পিকার সকলের শ্রদ্ধা জানান । বঙ্গন্ধু শেখ মুজিব  কে যিনি বঙ্গবন্ধু উপাধি দেন তোঁফায়েল আহমেদ তাজুল ইসলাম চৌধুরীকে একজন খাটি দেশ প্রেমিক হিসাবে আখ্যায়িত করেন । তাজুল ইসলাম চৌধুরী কুড়িগ্রাম জেলা তথা বাংলাদেশের একজন গর্বিত সন্তান ছিলেন।

## মৃত্যু
তিনি ২০১৮ সালের ১৩ আগস্ট ঢাকার ইউনাইটেড হাসপাতালে চিকিৎসাধীন অবস্থায় মারা যান। 

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:কুড়িগ্রাম জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:কুড়িগ্রাম জেলার ব্যক্তি
বিষয়শ্রেণী:বাংলাদেশের ভূমি প্রতিমন্ত্রী
বিষয়শ্রেণী:বাংলাদেশের ভূমিমন্ত্রী
রুহুল আমিন (কুড়িগ্রামের রাজনীতিবিদ)

:

**মো. রুহুল আমিন** (জন্ম: ১১ ফেব্রুয়ারি ১৯৫৬) বাংলাদেশী রাজনীতিবিদ এবং কুড়িগ্রাম-৪ আসনের সংসদ সদস্য। তিনি ২০১৪ সালে জাতীয় পার্টি (জেপি) থেকে সংসদ সদস্য হিসেবে নির্বাচিত হয়েছেন।

## জন্ম ও শিক্ষাজীবন
মো. রুহুল আমিনের পৈতৃক বাড়ি রৌমারী উপজেলার রৌমারী সদর ইউনিয়নের বারবান্দা এলাকায়।

## কর্মজীবন
রুহুল আমিন রৌমারী উপজেলার আনসার ও ভিডিপির কমান্ডার এবং ১৫ বছর সদর ইউনিয়ন চেয়ারম্যান ছিলেন‌। এরপর তিনি রাজনীতিতে সক্রিয় ভাবে যুক্ত হয়ে প্রথমবার সংসদ সদস্য নির্বাচিত হন।

## রাজনৈতিক জীবন

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কুড়িগ্রাম জেলার রাজনীতিবিদ
বিষয়শ্রেণী:বাংলাদেশী মুসলিম
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:কুড়িগ্রাম জেলার ব্যক্তি
মাহাবুব আরা বেগম গিনি

**মাহাবুব আরা বেগম গিনি** (জন্ম: ১ আগস্ট ১৯৬১) বাংলাদেশী রাজনীতিবিদ, জাতীয় সংসদের হুইপ এবং গাইবান্ধা-২ আসনের সংসদ সদস্য। তিনি ২০০৮, ২০১৪ ও ২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।

## জন্ম ও শিক্ষাজীবন
মাহাবুব আরা বেগম গিনির পৈতৃক বাড়ি গাইবান্ধা জেলার সদর উপজেলার পৌরসভাধীন থানাপাড়া এলাকায়। তিনি স্নাতকোত্তর ডিগ্রি অর্জন করেছেন।

## কর্মজীবন
পেশায় ব্যবসায়ী মাহাবুব আরা বেগম গিনি রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বার সংসদ সদস্য নির্বাচিত হয়েছেন।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:গাইবান্ধা জেলার ব্যক্তি